کولن ڈیوڈ

کولن ڈیوڈ  (پیدائش: 1937ء - وفات: 25 فروری، 2008ء) پاکستان سے تعلق رکھنے والے بین الاقوامی شہرت یافتہ مصور تھے۔ کولن ڈیوڈ پاکستان کے ان مصوروں میں شامل تھے جن کا نام اور کام پاکستان سے زیادہ بیرون ملک پہچانا جاتا تھا۔ وہ مصوری کے موضوعات پر بھی لکھنے میں اختصاص رکھتے تھے۔ص 1002، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 حالات زندگی 
کولن ڈیوڈ 1937ء کو کراچی، برطانوی ہندوستان میں پیدا ہوئےکولن ڈیوڈ:جدید فن مصوری کے ماہر، مارجوری حسین، روزنامہ ڈان، کراچی، 27 فروری 2008ء۔ انھوں نے نیشنل کالج آف آرٹس لاہور سے مصوری کی تعلیم حاصل کی اور پھر جامعہ پنجاب 1961ء میں ایم ایف اے (ماسٹر آف فائن آرٹ) کی ڈگری حاصل کی ۔ وہ اسکالرشپ پر مصوری کی اعلیٰ تعلیم کے حصول کے لیے لندن چلے گئے جہاں انھوں نے سلیڈ اسکول آف فائن آرٹ لندن میں معروف مصور سر ولیم کولڈسٹریم کی رہنمائی میں تعلیم حاصل کی۔

 ملازمت 
1962ء میں لندن سے واپس آنے کے بعد انھوں نے جامعہ پنجاب کے شعبہ فنون لطیفہ میں تدریس کا آغاز کیا جہاں وہ 1964ء تک تدریس فرائض انجام دیتے رہے۔ بعد ازاں 1964ء میں نیشنل کالج آف آرٹس لاہور میں تدریس کا آغاز کیا جہاں معروف مصور شاکر علی کالج کے پرنسپل تھے۔ یہاں وہ تقریباِ دو دہائی تک تدریسی خدمات انجام دیتے رہے۔

 مصوری کی نمائش 
کولن ڈیوڈ نے 1960ء کی دہائی میں اپنے کلاس فیلو صوفی وقار کے ساتھ پہلی بارمرتبہ اپنی مصوری کی نمائش کی۔ 1970ء میں دی گیلری کراچی میں ان کی مصوری کی انفرادی نمائش ہوئی۔

 اعزازات 
حکومت پاکستان نے کولن ڈیوڈ کی خدمات کے اعتراف کے طور پر انھیں14 اگست، 1995ء کو صدارتی اعزاز برائے حسن کارکردگی کا اعزاز عطا کیا۔

 وفات 
کولن ڈیوڈ 25 فروری، 2008ء میں وفات وفات پا گئے۔

 حوالہ جات 

زمرہ:1937ء کی پیدائشیں
زمرہ:2008ء کی وفیات
زمرہ:بیسویں صدی کے پاکستانی مصور
زمرہ:پاکستانی مسیحی
زمرہ:پاکستانی معلمین
زمرہ:فضلا جامعہ پنجاب
زمرہ:کراچی کے فنکار
زمرہ:نیشنل کالج آف آرٹس کا تدریسی عملہ
زمرہ:تمغائے حسن کارکردگی وصول کنندگان
زمرہ:پاکستانی مصور